РЕПУБЛИКА СРБИЈА

НАРОДНА СКУПШТИНА

Одбор за европске интеграције

20 Број: 06-2/1-18

11. јануар 2018. године

Б е о г р а д

На основу члана 70. Пословника Народне скупштине Републике Србије

С А З И В А М

ТРИДЕСЕТПРВУ СЕДНИЦУ ОДБОРА ЗА ЕВРОПСКЕ ИНТЕГРАЦИЈЕ

НАРОДНЕ СКУПШТИНЕ РЕПУБЛИКЕ СРБИЈЕ

ЗА ПОНЕДЕЉАК, 15. ЈАНУАР 2018. ГОДИНЕ, У 11.00 ЧАСОВА

За ову седницу предложен је следећи

Дневни ред

1. Одређивање делегације Одбора за 13. Конференцију парламентарних одбора за европске интеграције/послове земаља учесница у Процесу стабилизације и придруживања у Југоисточној Европи – КОСАП, која ће бити одржана 25-26. фебруара 2018. године, у Скопљу;
2. Одређивање чланова Одбора за делегацију Народне скупштине која ће учествовати на Интерпарламентарној конференцији „Моћ новчаника: Буџетске надлежности и процедуре у Европском парламенту“, која ће бити одржана 26. фебруара 2018. године, у Скопљу;
3. Иницијатива Директората за демократску подршку, Генералног директората за спољну политику Европског парламента за заједничку организацију конференције чији домаћин би била Народна скупштина Републике Србије и Одбор за европске интеграције, 13. априла 2018. године, на тему „Коришћење ИПАРД фонда ЕУ“.
4. Иницијатива за учешће Гордане Чомић на 11. Форуму Европа-Украјина, на тему „Придруживање Европској унији и шта даље“, који ће бити одржан у Жешову, у Пољској, 13-14. марта 2018. године;
5. Иницијатива за организовање Конференције „Идејом ЕУ до мира и развоја“, коју ће Одбор за европске интеграције организовати у првој половини маја 2018. године.

Седница ће бити одржана у Дому Народне скупштине, Трг Николе Пашића 13, у сали 3.

ПРЕДСЕДНИК ОДБОРА

Ненад Чанак с.р.